Muntazer al-Zaidi

Muntazer al-Zaidi (in lenghe arabe: منتظر الزيدي, Muntaẓar al-Zayidī), nassût tal 1979, è al è un gjornalist irachen, di religjon mussulmane sciite che al lavore dal 2005 pe television arabe Al-Baghdadiya TV cun sente al Cairo, daspò di jessisi laureât in Siencis de comunicazion lì de Universitât di Baghdad.
Al è rivât tai onôrs de cronache par plui fats leâts ae ocupazion merecane dal Iraq.

 Rapiment 
Al-Zaidi al fo secuestrât inte citât di Baghdad, intant che al ere di vore, ai 16 di novembar dal 2007. Al fo liberât daspò trê dîs, ai 19 di novembar dal 2007, uficialmentri cence paiament di riscat.
 (Reuters) Iraqi TV journalist kidnapped, 16.11.2007
 (Herald Tribune) Iraqi TV station says kidnapped reporter freed in Baghdad, 19.11.2007
Il capu redatôr de television Al-Baghdadiya TV, in chê volte, al à vût declarât che al ere "un fat di bandîts, pal fat che ducj i servizis di Muntazer a son cuilibrâts e obietîfs".
 (Associated Express) Iraqi TV reporter kidnapped in central Baghdad, TV station says, 17.11.2007>
Cundiplui, il gjornalist al è stât arestât dôs voltis dai soldâts merecans.

 Il trai des scarpis 
Il fat che lu à fat cognossi al mont, dutcâs, al è il vê tirât dutis dôs lis sôs scarpis al Pressident dai Stâts Unîts di Americhe, George W. Bush, lì di une conference stampe tignude insiemit cul prin ministri irachen Nuri al-Maliki, metude dongje a Baghdad domenie ai 14 di dicembar dal 2008, pôc timp prime dal cessâ de incjarie di Bush.

Tirant lis scarpis viars di Bush, in segn di dispresit, devant des telecameris Muntazer al-Zaidi al à vosât: «Cjan, cheste a è une bussade di adiu par te de bande dai vuarfins, des veduis e di ducj chei che a son stâts copâts intal Iraq».

 Significât 
Chest motu al è inmò plui pesant, se si ten cont dal fat che imponi a di un altri di tocjâ lis suelis des scarpis, inte culture arabe e mussulmane, a è cunsiderade une des piês formis par ofindi; ancje il vê clamât Bush un "cjan" al è un fat pesandon, parvie de impuritât di chest anemâl segont la religjon mussulmane. (Corriere della Sera) «La guerra in Iraq non è finita» E un giornalista gli lancia le scarpe, 15.12.2008
La proteste, daûr lis testemoneancis, a ere stade preparade bielzà di cetancj mês, come che il gjornalist al veve cunfidât ai siei colegus. (La Repubblica) Iraq: Scarpe contro Bush, giornalista ci pensava da mesi, 15.12.2008

 Reazions in Italie 
Il 18 di dicembar dal 2008, par provocazion e solidarietât, il gjornâl talian "il manifesto" lu à proclamât diretôr onorari par une dì, in ocasion de jessude di un numar speciâl di autofinanziament dal presit di 50 euros. Distrutte le scarpe "originali" lanciate contro Bush in Iraq (Corriere della Sera, 18/12/2008)

 Condane 
Il 12 di març 2009 il tribunâl di Bagdad al à condanât Muntazer al-Zaidi a trê agn di preson par vilipendio a un cjâf di Stât forest. Dhiaa al-Saadi, capu dai avocats di al-Zaidi, al à vût declarât che «la sentence a è pesande e no è in proporzion ae prevision de leç». Il gjornalist irachen, intant dal proces, al veve dit che il fat al nas di une reazion «naturâl» di un «irachen cuâl che al sedi» devant dal «riduçâ di glace» di Bush, considerât «il plui grant responsabil» dal milion di muarts daspò de invasion dal Iraq. Iraq, tre anni di carcere al lanciatore di scarpe, La Stampa, 12/03/2009

 Liberazion 
Intal proces di apel la pene i è stade ridusude a un an; al è stât liberât ai 15 di setembar dal 2009, dopo nûf mês di preson, par buine condote.

 Notis 

 Leams 
Il sît di Al-Baghdadiya TV
 Il servisi dal TG1 sul trai des scarpis, 15.12.2008
 Un servisi dal TG3, cun notis su la puartade dal fat